CELEX: 52010PC0280
Language: sk
Date: 2010-06-15
Title: Návrh rozhodnutie Rady o povinnom uplatňovaní predpisu Európskej hospodárskej komisie Organizácie Spojených národov č. 100, ktorý sa týka typového schvaľovania motorových vozidiel z hľadiska elektrickej bezpečnosti

|

52010PC0280

 Návrh rozhodnutie Rady o povinnom uplatňovaní predpisu Európskej hospodárskej komisie Organizácie Spojených národov č. 100, ktorý sa týka typového schvaľovania motorových vozidiel z hľadiska elektrickej bezpečnosti  /* KOM/2010/0280 v konečnom znení - NLE 2010/0168 */  

	[pic] | EURÓPSKA KOMISIA |Brusel, 15.6.2010KOM(2010)280 v konečnom znení2010/0168 (NLE)NávrhROZHODNUTIE RADYo povinnom uplatňovaní predpisu Európskej hospodárskej komisie Organizácie Spojených národov č. 100, ktorý sa týka typového schvaľovania motorových vozidiel z hľadiska elektrickej bezpečnostiDÔVODOVÁ SPRÁVANávrh rozhodnutia Rady o povinnom uplatňovaní predpisu Európskej hospodárskej komisie Organizácie Spojených národov č. 100, ktorý sa týka typového schvaľovania motorových vozidiel z hľadiska elektrickej bezpečnosti1. Kontext návrhuVzhľadom na význam zníženia emisií uhlíka z cestnej dopravy a na cenu a zabezpečenie dodávok ropy môžu byť elektrické autá (hybridné alebo výlučne elektrické) reálnou alternatívou k tradičným spaľovacím motorom na fosílne palivá. Prijatie takéhoto rozhodnutia by bolo dôležitým krokom vpred pri zaručení vysokej úrovne bezpečnosti obyvateľstva a správneho fungovania vnútorného trhu s elektrickými vozidlami, ktoré sa stále vo väčšej miere uvádzajú na trh. V zmysle novej rámcovej smernice (smernice 2007/56/ES) sa legislatívny rámec týkajúci sa typového schvaľovania motorových vozidiel rozšíril na všetky typy cestných vozidiel. Z tohto dôvodu sa týka aj vozidiel s alternatívnou hnacou sústavou akými sú automobily len na elektrický pohon a hybridné automobily. Cieľom tohto návrhu je zabezpečiť, aby sa všetky elektrické vozidlá na európskom trhu vyrábali v súlade s jednotnými bezpečnostnými štandardmi, ktoré by chránili používateľov vozidiel pred kontaktom s časťami vozidla pod vysokým napätím. V predpise EHK OSN č. 100 sú stanovené bezpečnostné požiadavky na schvaľovanie vozidiel vybavených elektrickou hnacou sústavou (vozidlá len na elektrický pohon alebo hybridné vozidlá). Nariadením dodržiavania predpisu EHK OSN č. 100 by sa zjednodušil postup typového schvaľovania vďaka zosúladeniu požiadaviek na elektrickú bezpečnosť. Takýto návrh má širokú podporu, pretože zosúladením požiadaviek na skúšanie sa zjednoduší typové schvaľovanie elektrických vozidiel. Predovšetkým by sa nahradili rozdielne schvaľovacie postupy v niektorých členských štátoch, čím by sa podstatne znížili náklady pre výrobcov. |2. KONZULTÁCIE SO ZAINTERESOVANÝMI STRANAMI A HODNOTENIE VPLYVU |Neuplatňuje sa. |3. PRÁVNE PRVKY NÁVRHU Nariadením dodržiavania predpisu EHK OSN č. 100 by sa zjednodušil postup typového schvaľovania vďaka jednotným požiadavkám na elektrickú bezpečnosť. Zosúladené požiadavky na skúšanie zjednodušia schvaľovanie elektrických vozidiel tým, že nahradia rozdielne schvaľovacie postupy v niektorých členských štátoch, čím sa podstatne znížia náklady pre výrobcov. Právnym základom návrhu je článok 34 ods. 2 smernice Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá. Ciele tohto návrhu nemožno v dostatočnej miere dosiahnuť na úrovni jednotlivých členských štátov. Opatreniami na úrovni Únie sa lepšie dosiahnu ciele návrhu, pretože zabránia fragmentácii vnútorného trhu, ku ktorej by mohlo v opačnom prípade dôjsť a zaručia bezpečnosť a environmentálne vlastnosti vozidiel. Návrh je preto v súlade so zásadou subsidiarity. Návrh je v súlade so zásadou proporcionality, pretože nepresahuje rámec toho, čo je potrebné na dosiahnutie cieľov na zabezpečenie riadneho fungovania vnútorného trhu, pričom zároveň poskytuje vysokú úroveň bezpečnosti obyvateľstva a ochrany životného prostredia. 4. VPLYV NA ROZPOčET Návrh nemá žiadny vplyv na rozpočet EÚ. 5. DODATOčNÉ INFORMÁCIE Navrhovaný akt sa týka záležitosti EHP a mal by sa preto rozšíriť na Európsky hospodársky priestor. |2010/0168 (NLE)Návrh ROZHODNUTIE RADYo povinnom uplatňovaní predpisu Európskej hospodárskej komisie Organizácie Spojených národov č. 100, ktorý sa týka typového schvaľovania motorových vozidiel z hľadiska elektrickej bezpečnosti(Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a časti, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“)[1],so zreteľom na smernicu Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (rámcová smernica)[2] a najmä na jej článok 34 ods. 2,so zreteľom na nariadenie Európskeho parlamentu a Rady (ES) č. 661/2009 z 13. júla 2009 o požiadavkách typového schvaľovania na všeobecnú bezpečnosť motorových vozidiel, ich prípojných vozidiel a systémov, komponentov a samostatných technických jednotiek určených pre tieto vozidlá[3], a najmä na jeho článok 5 ods. 2 písm. m),so zreteľom na návrh Európskej komisie[4],so zreteľom na stanovisko Európskeho parlamentu[5],keďže:1.  Vozidlá poháňané elektrickou hnacou sústavou (hybridné elektrické vozidlá alebo výlučne elektrické vozidlá) predstavujú významný potenciál znižovania emisií z vozidiel, a preto sú považované za atraktívnu alternatívu na ceste k trvalo udržateľnej mobilite.2.  Elektrické hnacie sústavy pracujú pri vysokých napätiach. V snahe zabezpečiť vysokú úroveň bezpečnosti obyvateľstva je nevyhnutné stanoviť požiadavky na typové schvaľovanie z hľadiska bezpečnosti elektrických hnacích sústav na vozidlách.3.  Cieľom štandardizovaných požiadaviek predpisu Európskej hospodárskej komisie Organizácie Spojených národov č. 100 týkajúcich sa typového schvaľovania vozidiel, pokiaľ ide o osobitné požiadavky na elektrické hnacie sústavy, je odstrániť technické bariéry v obchode s motorovými vozidlami medzi zmluvnými stranami Dohody z roku 1958 a zabezpečiť vysokú úroveň bezpečnosti.4.  Rozhodnutím Rady 97/836/ES Únia pristúpila k dodržiavaniu predpisu EHK OSN č. 100.5.  V smernici 2007/46/ES je stanovená možnosť povinného uplatňovania predpisov EHK OSN na účely typového schvaľovania ES vozidiel.6.  V zmysle nariadenia (ES) č. 661/2009 musia výrobcovia zabezpečiť, aby boli vozidlá, systémy, komponenty a samostatné technické jednotky v súlade s požiadavkami na elektrickú bezpečnosť. Typové schválenie v súlade s príslušnými predpismi EHK OSN, ktoré sa stali záväznými, sa považuje za typové schválenie ES v súlade s uvedeným nariadením a jeho vykonávacími opatreniami.7.  Predpis EHK OSN č. 100 sa musí stať súčasťou schvaľovacieho systému pre motorové vozidlá a doplniť tak v súčasnosti platné právne predpisy Únie.PRIJALA TOTO ROZHODNUTIE:Článok 18.  Predpis Európskej hospodárskej komisie Organizácie Spojených národov č. 100 v znení série zmien 01 sa na účely typového schvaľovania ES úplných vozidiel v súlade s článkami 6 a 9 smernice 2007/46/ES a typového schvaľovania ES vozidiel, pokiaľ ide o elektrickú bezpečnosť, povinne uplatňuje od 1. januára 2013.9.  Predpis Európskej hospodárskej komisie Organizácie Spojených národov č. 100 v znení série zmien 01 sa na účely evidencie, predaja a uvedenia do prevádzky nových vozidiel povinne uplatňuje od 1. januára 2014.10.  Bez toho, aby boli dotknuté ustanovenia odseku 1 sa predpis Európskej hospodárskej komisie Organizácie Spojených národov č. 100 v znení série zmien 00 povinne uplatňuje na účely typového schvaľovania ES úplných vozidiel v súlade s článkami 6 a 9 smernice 2007/46/ES a typového schvaľovania ES vozidiel, pokiaľ ide o elektrickú bezpečnosť, od 1. januára 2011.11.  Predpis Európskej hospodárskej komisie Organizácie Spojených národov č. 100 v znení série zmien 00 sa na účely evidencie, predaja a uvedenia do prevádzky nových vozidiel povinne uplatňuje od 1. januára 2012.Článok 2Toto rozhodnutie nadobúda účinnosť nasledujúcim dňom po jeho uverejnení v Úradnom vestníku Európskej únie .Článok 3Toto rozhodnutie je určené členským štátom.V BruseliZa Radupredseda [1] Ú. v. ES L 346, 17.12.1997, s. 78.[2] Ú. v. EÚ L 263, 9.10.2007, s. 1.[3] Ú. v. EÚ L 200, 31.7.2009, s. 32.[4] Ú. v. EÚ C , , s. .[5] Ú. v. EÚ C , , s. .